burgasdotpro/wikipedia huggingface dataset:
František Jurišič

František Jurišič (* 18. február 1942, Nitra) je slovenský režisér animovaných filmov a vysokoškolský pedagóg.
Život.
Štúdium a začiatky.
Vyštudoval na Vysokej škole technickej v Bratislave odbor architektúra a územné plánovanie. Už tu sa zaujíma o filmové umenie – návštevník filmového klubu a člen klubu MG, kde nakrúcali študentské "spravodajstvo" (občasníky a filmy určené pre domáce súťaže tvorivosti). V spolupráci s Gejzom Kendym nakrútil experimentálny poetický film o zanikajúcich častiach starej Bratislavy s názvom Plynová lampa z roku 1965. Snímka bola na súťaži ocenená. K animovanému filmu ho "pritiahli" aj projekcie snímok Normana McLarena počas Dní kanadského filmu. Po absolvovaní vysokej školy sa zamestnal vo vyštudovanom odbore a súbežne sa venoval amatérskej filmovej činnosti.
Animovaný film.
Takmer všetky jeho diela vznikli (okolo 140) v dramaturgickej spolupráci s STV. Pre cyklus večerníčkov pravidelne pripravoval samostatné tituly, ale aj viacdielne seriály. Do popredia dáva pohyb, akciu a gradáciu príbehu prispôsobuje detskému pohľadu tak, aby sa v ňom dokázali orientovať. Kombinuje hru, fantáziu, jemný a láskavý humor, jednoduché rozprávanie. Animáciou deformuje a mení veľkosť, tvar, charakter protagonistov. Jeho najčastejšími spolupracovníkmi boli Koloman Leššo a Štefan Martauz. Venoval sa predovšetkým bábkovej animácii, v ktorej striedal rôzne typy materiálu. Boli ním napríklad drevo, papier, hlina, keramika, no predovšetkým plastelína. Animovanie plastelíny (tzv. claymation) bolo vtedy v rámci slovenského animovaného filmu unikátne. Jeho prvé filmy výrazne napodobňovali grotesku. Prvý animovaný pokus bol inšpirovaný obrázkom Viktora Kubala, na ktorom bolo dopravné lietadlo s latrínou na krídle. Okrem Kubala označuje za inšpiračný zdroj tiež diela Břetislava Pojara. V rokoch aktívnej tvorby pracoval na plný úväzok v animovanom štúdiu Krátkeho filmu Koliba. Od roku 1985 prednášal na Vysokej škole výtvarných umení a od roku 1993 na Vysokej škole múzických umení v ateliéri animovaného filmu. Ako animátor sa podieľal na niektorých častiach "Bratislavských rozprávok"(1991). S dvadsiatimi poprednými svetovými tvorcami animovaného filmu sa podieľal na vzniku spoločného filmu k storočnici kinematografie. Posledným vlastným veľkým projektom je film Ekomorfóza, kde (už ako z názvu vyplýva) ide do popredia téma ekológie a ekologickej katastrofy. Zobrazuje vývoj od rajskej záhrady až po "nektropolis". Kameramanom je Otto Geyer a animátorom Štefan Martauz. Film vznikol s podporou ministerstva kultúry a programu Pro Slovakia. Jurišič tu prvýkrát využíva možnosti digitálnych technológií a to vo zvukovej postprodukcii.
Robinson Crusoe (román)

Robinson Crusoe je román, ktorý napísal Daniel Defoe v roku 1719.
Stručný obsah.
Robinson chcel byť vždy námorníkom no otec mu to nedovolil, lebo sa bál o jeho bezpečnosť. Rodičia chceli, aby bol právnikom. On ich ale neposlúchol a dostal sa na loď smerujúcu do Yarmouthu. Tá plavba sa mu stala takmer osudnou. Hanbil sa však priznať svoju chybu, preto sa nevrátil domov a znova skúšal šťastie. Po istom čase sa spriatelil s kapitánom lode a darilo sa mu. No kapitán zomrel a pri ďalšej plavbe ich zajali piráti. Robinsonovi sa podarilo spolu so zajatcom menom Kšuri po dvoch rokoch utiecť a spoločne putovali popri pobreží Afriky. Živili sa lovom a tým, čo dostali od domorodcov. Jedného dňa zbadali loď a dostali sa na ňu. Kapitán od nich odkúpil ich plť, kože a nástroje, ktoré mali so sebou. Kašuri ostal na lodi ako pomocník a Robinson sa vydal do Brazílie, kde sa z neho stal úspešný plantážnik. Ale jeho zvedavosť mu nedovolila sa trvalo usadiť; začal pomýšľať na obchod s černochmi. Počas cesty však jeho loď aj s posádkou zastihlo tornádo; zachránil sa iba on. Skončil na opustenom ostrove, ktorý neskôr nazval ostrovom Beznádeje a prežil na ňom dvadsaťosem rokov. Vybudoval si obydlie, pestoval obilniny, choval kozy a stal sa remeselníkom. Keď na ostrove pristáli kanibali, zachránil jedného chlapca, ktorému dal neskôr meno Piatok. Neskôr zachránil aj Piatkových priateľov.
&lt;br&gt;Rozhodujúci zlom v jeho živote na ostrove bola záchrana lode, na ktorej nastala vzbura, a ktorá sa dostala k ostrovu. Získal si kapitána, ktorý mu nakoniec pomohol konečne dostať sa do civilizácie. Na ostrove nechal členov posádky, ktorých kapitán určil ako hlavných vzbúrencov. Nasledoval dobrodružný návrat do Anglicka. Keď dorazil späť do Yorku, zistil, že sa z neho stal veľmi bohatý muž. Finančne pomohol svojím sestrám a matke, spolu s Piatkom si otvorili obchod a založili rodiny.
Aktor (syn Déióna)

Aktor alebo Aktór (, ) je v gréckej mytológii syn fóckeho kráľa Déióna a jeho manželky Diomédy.
Aktor bol otcom Menoitia, kráľa v Opunte, účastníka slávnej výpravy Argonautov, plaviacich sa na lodi Argó pod vedením Iasóna do ďalekej Kolchidy pre zlaté rúno.
Jeho syn Menoitios sa stal otcom slávneho hrdinu Patrokla, ktorý bojoval v trójskej vojne.
Willem de Sitter

Willem de Sitter (* 6. máj 1872, Sneek, Holandsko – † 20. november 1934, Leiden, Holandsko) bol holandský matematik, fyzik a astronóm.
Život a práca.
Narodil sa v mestečku Sneek. Študoval matematiku na univerzite v Groningene a neskôr sa pripojil k astronomickému laboratóriu Groningen. V rokoch 1897 – 1899 pracoval v Kapskom observatóriu v Južnej Afrike. V roku 1908 bol zvolený za člena predsedníctva astronomickej fakulty na univerzite v Leiden. Bol riaditeľom observatória Leiden od roku 1919 až do svojej smrti.
De Sitter je známy najmä pre svoj obrovský prínos v oblasti fyzikálnej kozmológie. V roku 1932 bol s Albertom Einsteinom spoluautorom práce, v ktorej predpokladali existenciu veľkého množstva hmoty, ktorá nevyžaruje žiarenie, v súčasnosti nazývanej temná hmota. Vytvoril aj koncept De Sitterovho priestoru a De Sitterovho vesmíru, riešenia Einsteinovej všeobecnej relativity, v ktorom nie je žiadna hmota a má pozitívnu kozmologickú konštantu. Výsledkom je exponenciálne sa rozpínajúci, prázdny vesmír. De Sitter je tiež známy pre výskum Jupitera.
Willem de Sitter zomrel v novembri 1934 po krátkej chorobe.
Aernout de Sitter.
Jeho syn, Aernout de Sitter (1905 - 15. september 1944), bol riaditeľom Bosscha Observatory v Lembangu, Indonézia (vtedy Holandská východná India), kde študoval guľovú hviezdokopu M4.
Ocenenia.
Ceny
Pomenované po ňom
Náboženské interpretácie Veľkého tresku

Od prijatia Veľkého tresku ako hlavného názoru fyzikálnej kozmológie vzniklo množstvo reakcií náboženských skupín, ktoré hovorili dôsledkoch tohoto názoru pre ich religiózne kozmológie. Niektorí prijali vedecké dôkazy, iní sa pokúšajú zjednotiť Veľký tresk s ich náboženskými princípmi a ďalší Veľký tresk úplne odmietajú alebo ignorujú.
Pozadie.
Teória Veľkého tresku je vedecká teória, a ako taká závisí na zhode s pozorovaniami. Ale ako teória skúmajúca pôvod reality nesie so sebou teologické následky, hlavne v súvislosti s konceptom stvorenia ex nihilo (z ničoho).. Navyše, mnoho teológov a fyzikov považovalo Veľký tresk za teóriu zahŕňajúcu teizmus. Populárny filozofický dôkaz existencie Boha, známy ako Kalamov kozmologický argument, sa zakladá na konceptoch Veľkého tresku. V 20.tých a 30.tých rokoch 20. storočia takmer všetci významní kozmológovia preferovali večný vesmír v rovnovážnom stave. Niektorí sa sťažovali, že počiatok času predpokladaný Veľkým treskom vniesol do fyziky náboženské koncepty. Túto námietku opakovane predkladali zástancovia teórie rovnovážneho stavu, ktorí odmietali predpoklad, že vesmír mal počiatok.
Kresťanstvo.
Na otvorení stretnutia Pápežskej akadémie vied 22. novembra 1951 pápež Pius XII. vyhlásil, že teória Veľkého tresku nie je v rozpore s katolíckym konceptom stvorenia. Niektoré konzervatívne protestantské cirkvi privítali Veľký tresk, ako podporu historickej interpretácie stvorenia. Niektorí prívrženci Kreacionizmu mladej Zeme, ktorí vykladajú knihu Genesis doslovne, odmietajú túto teóriu.
Hinduizmus.
Hinduistické purány opisujú vesmír ako večný, v ktorom čas nemal absolútny počiatok, a v ktorom je čas nekonečný a cyklický. Napriek tomu Encyclopædia of Hinduism, odkazujúca na Katha Upanishad 2:20, hovorí, že Veľký tresk pripomína ľudstvu, že všetko vzniklo z brahmy, ktorá je menšia ako atóm a väčšia ako najväčšia. Nasadiya Sukta, Hymna stvorenia v Rikvéde (10:129) spomína svet so začiatkom v bode alebo bindu, pomocou sily tepla. To sa dá považovať za zodpovedajúce Veľkému tresku.
Islam.
Mnoho moslimov tvrdí, že v Koráne sú odkazy na Veľký tresk. Príkladom takéhoto odkazu je verš z Koránu, Súra 21:30, ktorý hovorí: "A či nevideli tí, ktorí odmietli veriť, že nebesá a zem boli spojené a že sme ich od seba odtrhli, a že z vody sme všetko živé učinili? Nemali by snáď (ľudia po toľkých znameniach) už uveriť?"
BOOMERanG

BOOMERanG (Balloon Observations Of Millimetric Extragalactic Radiation ANd Geophysics) bol experiment, ktorý meral žiarenie kozmického reliktného žiarenia časti oblohy v rámci troch suborbitálnych letov balónov. Je to prvý experiment, ktorý urobil vo vysokom rozlíšení veľké snímky teplotných anizotropií reliktného žiarenia. Použitím teleskopu vo výške viac ako 42 000 metrov sa podarilo znížiť pohlcovanie mikrovlnného žiarenia atmosférou na minimum. Aj keď bola nasnímaná len malá časť oblohy, umožnilo to výrazné zníženie nákladov oproti satelitom.
Prvý let bol testovací let nad Severnou Amerikou v roku 1997. V dvoch nasledovných letoch, v rokoch 1998 a 2003, štartoval balón zo stanice McMurdo v Antarktíde. Niesli ho vetry polárneho víru v kruhu okolo južného pólu, ktoré sa vracajú po dvoch týždňoch. Podľa tohto javu dostal teleskop svoje meno.
Tím BOOMERanG-u viedol Andrwe E. Lange z Caltech a Paolo de Bernardis z Univerzity v Ríme.
Nástroje.
Na detekciu žiarenia sú použité bolometre. Tieto bolometre sú chladené na teplotu 0,27 K. Pri tejto teplote má materiál, podľa Debeyovho zákona, veľmi nízku tepelnú kapacitu a prichádzajúce mikrovlnné svetlo tak spôsobí veľkú zmenu teploty, úmernú intenzite prichádzajúcich vĺn žiarenia. Zmenu teploty merajú veľmi citlivé teplomery.
Zrkadlo sústredí mikrovlny do ohniskovej roviny, ktorú tvorí 16 lievikových antén. Tieto fungujú na frekvenciách 145 GHz, 245 GHz a 345 GHz, sú usporiadané do 8 pixelov.
Výsledky.
Údaje BOOMERanG-u z rokov 1997a 1998 spolu s experimentmi ako Saskatoon, TOCO, MAXIMA a inými určili s vysokou presnosťou uhlovú vzdialenosť povrchu posledného rozptylu. Po kombinácii s doplnkovými údajmi o hodnote Hubblovej konštanty je podľa údajov BOOMERanG-u má náš vesmír plochú geometriu, čo podporuje dôkazy zo supernov o existencii temnej energie.
Hnisavé a nekrotické choroby dolných dýchacích ciest (MKCH-10)

J85 - J86: Hnisavé a nekrotické choroby dolných dýchacích ciest je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Iné choroby pohrudnice (MKCH-10)

J90 - J94: Iné choroby pohrudnice je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Gionta

Gionta môže byť:
Iné choroby dýchacej sústavy (MKCH-10)

J95 - J99: Iné choroby dýchacej sústavy je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Chronologická tabuľka kozmologických teórií

Toto je chronologický prehľad ľudského porozumenia vesmíru počas viac ako 2 tisíc rokov. Moderné kozmologické myslenie sa mení spolu s vývojom vedeckej disciplíny nazývanej fyzikálna kozmológia.
Veľká skupina kvazarov

Veľká skupina kvazarov (Large quasar group - LQG) je súborom kvazarov, ktoré tvoria najväčšie astronomické štruktúry v známom vesmíre. LQGs sú považované za prekurzory listov, stien a vlákien galaxií nachádzajú v relatívne blízkom vesmíre.
Popredné LQG.
Univerzita Centrálneho Lancashire oznámila 11. januára 2013 objav Huge-LQG, najväčšej známej štruktúry vo vesmíre. Obsahuje 73 kvazarov. Minimálny priemer je 1,4 miliardy svetelných rokov, ale v najširšom bode je širšia ako 4 miliardy svetelných rokov. Podľa výskumníka a autora Rogera Clowesa sa takéto štruktúry pokladali za teoreticky nemožné. Kozmologické štruktúry mali predpokladaný limit veľkosti zhruba 1,2 miliardy svetelných rokov.
Vlákno (galaxie)

Vlákna alebo filamenty alebo veľké múry (po anglicky "(galaxy) filaments, supercluster complexes, great walls, great attractors") sú masívne, vláknité štruktúry s typickou dĺžkou 50-80 Mpc, ktoré tvoria hranice medzi obrovskými prázdnymi miestami (angl. "voids") vo vesmíre. Vlákna sú tvorené gravitačne previazanými galaxiami; časti, kde sa blízko seba nachádza veľký počet galaxií, sa nazývajú superkopy. Vlákna patria medzi najväčšie známe kozmické štruktúry vo vesmíre.
Objavovanie štruktúr väčších ako superkopy začalo v 80. rokoch 20. storočia. Astronóm R. Brent Tully v roku 1987 objavil niečo, čo nazval komplex Pisces-Cetus Supercluster Complex. V roku 1989 bol objavený Veľký múr CfA2. V roku 2003 objavili Sloanov Veľký múr. 11. januára 2013 bol oznámený objav veľkej skupiny kvazarov Huge-LQG, ktorá je oveľa väčšia ako skôr objavené vlákna.
Zoznam.
Typ: Vlákna galaxií.
Vlákna majú zhruba rovnakú veľkú a malú os v priereze. 
Typ: Múry galaxií.
Podtyp vlákna nazývaný múry galaxií má oveľa väčšiu veľkú než malú os v priereze.
Ďalšie navrhované múry:
Typ: Veľké skupiny kvazarov.
Veľké skupiny kvazarov (LQGs) sú najväčšie známe štruktúry.
Jiří Holeček

 
 
 
 
 
 
 
 
 
 
 
 
 
 
 
 
 
 
Jiří Holeček (* 18. marec 1944, Praha) je bývalý český hokejový brankár.
Životopis.
Hokej začal hrať v Prahe ako 12-ročný za Tatru Smíchov. V nasledujúcej sezóne 1957/1958 prestúpil do HC Bohemians Praha. Z oboch týchto klubov bol prepustený a tak nastúpil do klubu Dynamo Praha dnes známeho skôr pod názvom HC Slavia Praha, kde pôsobil 5 sezón.
V sezóne 1963/1964 dosiahol vek 19 rokov a dostal povolávací rozkaz: jeden na futbal do druholigovej Dukly Tábor a jeden na hokej do Dukly Jihlava, ktorá hrala najvyššiu súťaž. Holeček si zvolil hokej a odišiel na základnú vojenskú službu do tréningového tábora Jihlavy.
V HC Dukla Jihlava pôsobil iba 3 mesiace, pretože v klube boli 5 brankári a dvaja boli nadbytoční. Musel preto odísť do druholigového klubu VTJ Dukla Košice, ktorý si ako nováčik vybojoval v tejto sezóne postup do najvyššej klubovej súťaže v Československu. Po skončení vojenskej služby chcel odísť do HC Sparta Praha. S jej funkcionármi sa však nedohodol (žiadal od klubu vlastný byt, ponúknutá mu bola len ubytovňa ČKD v Hloubětíne), preto predĺžil s Košiciach zmluvu. Nakoniec tu pôsobil 10 sezón. V Dukle pracoval ako vojak z povolania, ale v skutočnosti sa venoval iba hokeju. S klubom končil väčšinou v strede tabuľky. V januári 1967 prešla Dukla z vojenského (VTJ) na civilný oddiel (TJ) a klub niesol názov VSŽ podľa hlavného sponzora. Vo Východoslovenských Železiarniach pracoval ako energetik, ale opäť len na papieri.
V sezóne 1972/1973 odchytal posledné stretnutie za TJ VSŽ Košice a po sezóne odišiel do HC Sparta Praha, ktorá o jeho služby už mala záujem. Tu odchytal 5 úspešných sezón, keď v hneď prvej 1973/1974 získal striebro a dvakrát v sezónach 1976/1977 a následne 1977/1978 bronz. Na záver kariéry ako 34-ročný odišiel do Nemecka. 2 roky pôsobil v druholigovom EHC 70 München, s ktorým sa mu v sezóne 1979/1980 podarilo postúpiť do hokejovej Bundesligy. V ďalšej sezóne prestúpil do nemeckého druholigového klubu EHC Essen, kde pôsobil 1 sezónu. Klub v tejto sezóne vypadol a Jiří Holeček vo veku 37 rokov ukončil svoju profesionálnu kariéru.
Reprezentácia.
Zúčastnil sa viacerých Majstrovstiev sveta v ľadovom hokeji, kde získal spolu 9 medailí; z toho 3 zlaté, 5 strieborných a 1 bronzovú. Na majstrovstvách sveta patril k najväčším oporám tímu, čo dokazuje aj 5-násobná účasť v najlepšej formácii turnaja a titul pre najlepšieho brankára šampionátu.
Holeček má 10 medailí z majstrovstiev Európy v ľadovom hokeji, ktoré boli súčasťou tých svetových. Z 10 medailí sú 4 zlaté, 4 strieborné a 2 bronzové.
Taktiež sa zúčastnil Zimných olympijských hier v roku 1972 v japonskom Sappore, kde obsadil s tímom Česko-Slovenska 3. miesto a následne o 4 roky neskôr v rakúskom Innsbrucku získal striebro.
Veľký múr

Veľký múr môže byť:
HC Lev

HC Lev alebo HC LEV môže byť:
Reliktové žiarenie

Reliktové žiarenie (iné názvy: reliktové kozmické žiarenie, reliktné (kozmické) žiarenie, zvyškové žiarenie, pozostatkové žiarenie) môže byť:
Zvyškové žiarenie môže byť aj:
Juraj Bondra

 
 
 
Juraj Bondra (* 28. február 1960, Luck(?), Ukrajina) je bývalý slovenský hokejový obranca, bývalý hráč TJ VSŽ Košice, kde pôsobil 8 sezón. V tíme Východoslovenských železiarní Košice získal 2 tituly majstra a jeden titul vicemajstra Česko-Slovenska.
Počas svojej kariéry si zahral aj so svojim takmer o 8 rokov mladším bratom Petrom, s ktorým v sezóne 1987/1988 získali pre TJ VSŽ druhý a posledný titul majstra Česko-Slovenska. Po páde socializmu odišiel hrať hokej do Francúzska.
Pôsobil aj ako tréner v HK Poprad.
Detstvo.
Jeho otec pochádza z obce Jakubany, ktorá leží v okrese Stará Ľubovňa. Dva roky po skončení Druhej svetovej vojny sa celá jeho rodina vysťahovala na Ukrajinu (mal šesť sestier). Jurajov brat Peter uvádza, že tam otec odišiel za prácou. Podľa jednej z Jurajových strýn sa to však vysťahovanie udialo "dobrovoľne-nedobrovoľne". Niektoré zdroje tvrdia, že dôvodom bola výmena obyvateľstva medzi Česko-Slovenskom a ZSSR, pričom vysťahované rodiny osídľovali miesta po volyňských Čechoch. Jurajov otec si na Ukrajine našiel manželku Nadeždu, ktorá bola poľskej národnosti. Ani jeden z rodičov nemal vzťah k športu. Spolu mali troch synov - Vladimíra, Juraja a Petra.
Asklépion

Asklépion (grécky: Ασκληπιείο) je názov starovekého gréckeho chrámu zasväteného bohu lekárstva Asklépovi.
Nachádzal sa v niekoľkých stredomorských oblastiach:
Atamisqui

Atamisqui môže byť:
Bedford

Bedford môže byť:
geografický celok:
Židovský exodus z arabských krajín

Židovský exodus z arabských krajín odkazuje na vyhnanie a masový odchod Židov, prevažne Sefardov a Mizrachi, z arabských a islamských krajín. Táto migrácia začala koncom 19. storočia, ale masovejšie rozmery dosiahla po Vojne o nezávislosť v roku 1948. Podľa štatistik žilo v roku 1939 v arabských krajinách približne 1,7 miliónov Židov. Podľa oficiálnych arabských štatistik opustilo svoje domovy od roku 1948 do začiatku 70. rokov okolo 856 000 Židov. Zhruba 680 000 týchto Židov sa usadilo v Izraeli. Ich potomkovia a potomkovia iránskych a tureckých Židov tvoria populáciu v počte 3,06 miliónov obyvateľov z celkovej židovskej populácie 5,3 miliónov. Rozloha pozemkov, ktoré boli v týchto krajinách židovským majetkom, sa odhaduje na 100 tisíc km² (štvornásobok rozlohy Štátu Izrael). Židia, ktorí opustili arabské krajiny, boli veľakrát súčasťou komunít, ktoré v daných krajinách pobývali po tisícročia. Po vyhlásení nezávislosti Izraela sa v týchto krajinách stala pre Židov situácia neznesiteľná. Židia boli perzekvovaní a v mnohých štátoch prebiehali protižidovské búrky. V Iraku bol dokonca sionizmus prehlásený za hrdelný zločin.
Dôvody k emigrácii.
Násilie a diskriminácia Židov sa v arabských krajinách rozrastali už pred rokom 1948, ale roku 1948 sa začali výrazne rozmáhať a to navzdory faktu, že Židia boli domorodí obyvatelia a väčšina z nich mala občianstvo daného štátu. Veľakrát boli tieto protižidovské akcie podporované a schvaľované štátom, inokedy zas boli dôsledkom protižidovských nálad ne-Židov. Nasledovalo prenasledovanie, týranie, perzekúcie a zabavovanie majetku. V reakcii na toto zaobchádzanie zo strany arabských štátov vyzývali sionisti na židovskú imigráciu z arabských krajín do Izraela. Veľká väčšina Židov žijúcich v arabských štátoch nakoniec emigrovala do novo vzniknutého Štátu Izrael.
Tento proces sa výrazne urýchlil, keď arabské krajiny, predtým pod francúzskou, britskou a talianskou koloniálnou nadvládou, získali nezávislosť. Protižidovské nálady sa v arabských štátoch výrazne zhoršili vďaka arabsko-izraelským vojnám. Niekoľko rokov po Šesťdňovej vojne z roku 1967 ostal v arabských krajinách len nepatrný zlomok predchádzajúcej židovskej populácie. Židovská populácia bola v arabských krajinách zredukovaná z takmer milióna v roku 1948 na zhruba 16 tisíc v roku 1991. Niektorí ľudia vidia medzi židovským exodom z arabských krajín historickú paralelu medzi palestínskym exodom počas Vojny o nezávislosť. Iní toto porovnanie odmietajú ako príliš zjednodušujúce.
Židovské právo v polárnych oblastiach

Židovské právo (halacha) je v polárnych oblastiach vystavené neobvyklým problémom. Mnoho micvot závisí priamo na pravidelnom striedaní dňa a noci. V polárnych oblastiach ale deň aj noc môžu trvať aj niekoľko mesiacov. Problémy teda spôsobuje, ako tieto astronomické podmienky zladiť s bežnou náboženskou praxou inde vo svete. Má sa denný cyklus preťahovať podľa pohybu Slnka po oblohe, alebo sa naopak má trvať na rovnakej dĺžke dňa na celej Zemi?
S týmito problémami sa prvýkrát stretli židovskí osadníci severných častí Škandinávie.
Halachický problém spojený s premenlivou dĺžkou solárneho dňa či východom a západom Slnka v rozdielnych zemepisných šírkach a na zemskej orbite, eventuálne pre budúce vesmírne cesty, bol už „snáď“ uspokojivo v minulosti vyriešený. Za určujúce sa považuje jeruzalemský čas východu a západu Slnka (či prípadne fázy Mesiaca).
Milan Čorba

Milan Čorba (* 26. júl 1940, Bratislava, Slovensko – † 12. máj 2013, tamtiež) bol slovenský kostýmový výtvarník, scénograf a pedagóg. Vytvoril stovky kostýmových návrhov pre divadlo a film.
Od roku 1984 pôsobil v Slovenskom národnom divadle. Spolupracoval aj s Národným divadlom Brno a Národným divadlom moravskosliezskym v Ostrave.
Pôsobil ako pedagóg, dekan Divadelnej fakulty a rektor Vysokej školy múzických umení v Bratislave.
Ocenenia.
V roku 2010 sa stal laureátom Krištáľového krídla za celoživotné dielo.
Animefest

Animefest je každoročné stretnutie fanúšikov japonského komiksu a animovaného filmu, ale aj Stredozeme, či seriálov ako sú "Hra o tróny" či "Star Trek". Je najväčším festival popkultúry v Česku. Podľa portálu manga.cz je Animefest „prvním samostatným manga a anime conem uspořádaným v českých, či lépe řečeno moravských zemích“. Organizátorom Animefestu je občianske združenie Brněnští otaku. Najbližší Animefest je plánovaný na 23. až 25. máj 2025
Program.
V rámci Animefestu sa uskutočňujú prednášky, workshopy, prezentácie filmov a seriálov, besedy a autogramiády s autormi, divadlo kjógen a ďalší program. Animefest obsahuje aj Stan bojovníkov či stage pre pohyb a tanec.
V roku 2024 bolo novinkou Art stage, kde sa mohli záujemci učiť od umelcov či Křemíkárna, časť venovaná technológiám.
Súťaže.
V rámci Animefestu sa konajú viaceré súťaže:
História.
Prvý ročník festivalu sa uskutočnil 8. a 9. mája 2004 v Brne. Zúčastnilo sa na ňom približne 200 ľudí.
Kvôli pandémii koronavírusu bol Animefest 2020 presunutý na náhradný termín 14. až 16. augusta 2020. Nakoniec 1. mája 2020 organizátori oznámili, že musel byť zrušený aj ten.
Igor Janev

Igor Janev (Игор Јанев, (* 29. september 1964, Belehrad, Srbsko) je macedónsky diplomat.
Kariéra.
Igor Janev bol zvláštnym poradcom ministra zahraničných vecí Macedónskej republiky v roku 2002. V súčasnej dobe je vedeckým poradcom medzinárodného práva a medzinárodných vzťahov (politických vied) na Inštitúte politických štúdií v Belehrade. Podľa srbského zákona je pozícia vedeckého poradcu v štátnom ústave zhodná s postavením/titulom riadneho profesora verejnej (štátnej) vysokej školy.
Janevom navrhované riešenie macedónskej otázky názvu krajiny v Organizácii Spojených národov bolo v roku 2012 oficiálne prijaté macedónskym prezidentom Georgeom Ivanovom. Vláda republiky Macedónsko teda oficiálne podporovala stanovisko a vyhlásenie Janeva, že Organizácia Spojených národov v procese vstupu Macedónska do OSN porušila Chartu OSN a vytvorila tak „"ultra vires"“ akt.
Publikácie.
Janev publikoval viac ako 160 vedeckých článkov, 17 monografií a kníh z oblasti politológie, medzinárodného práva a medzinárodných vzťahov. Posledná monografia s názvom "Diplomacia" bola publikovaná Inštitútom politických štúdií v Belehrade v roku 2013.
Alfa Reticuli

Alfa Reticuli (Alpha Ret / α Reticuli / α Ret) je najjasnejšia hviezda v súhvezdí Sieť. Zo zemepisných šírok Slovenska je neviditeľná. Je to slabo žltkastý jasný obor triedy G s magnitúdou 3,35. Vo vzdialenosti 49” má malého sprievodcu s mangitúdou 11,9, ktorým je červený trpaslík triedy M0.
Mentes

Mentes alebo Mentés (, ) môže byť v gréckej mytológii:
Ultrabook

Ultrabook je typ prenosného počítača, ktorý sa vyznačuje špecifickými vlastnosťami. Ultrabook je registrovaná obchodná značka firmy Intel. Spoločnosť Intel, ktorá vlastní obchodnú značku Ultrabook, vypracovala zoznam podmienok, ktoré musí prenosný počítač spĺňať, aby dostal označenie ultrabook.
Medzi hlavné špecifické vlastnosti ultrabookov sa zaraduje:
Podmienky spoločnosti Intel pre získanie označenia Ultrabook:
Volkssturm

Volkssturm bola nemecká ľudová domobrana, ktorú vytvoril Adolf Hitler nariadením 25. septembra 1944. Tvorili ju civilné osoby, muži vo veku od 16 do 60 rokov.
Vyzbrojenie, organizáciu a výcvik mal na starosť veliteľ SS Heinrich Himmler. Domobrana bola vyzbrojená ľahkými zbraňami (pušky, guľomety, pancierové päste) a mala pomôcť zastaviť útok spojeneckých vojsk. Bola vycvičená na tvorbu protitankových prekážok. Bojový výcvik bol spravidla minimálny a nedostatočný. Jej poslaním bola ochrana tylových pozícii, železníc, opevnení a pod. Od januára 1945 boli jeho jednotky vysielané aj do prvých línií frontu a podieľali sa na obrane miest. Na západnom fronte sa často príslušníci Volkssturmu vzdávali bez boja, ale na východnom fronte často bojovali tvrdošijne až fanaticky. V závere vojny, keď už bolo Nemcom úplne jasné, že je vojna prehratá, odmietali niektorí z nich nezmyselne bojovať. Týchto ľudí zvláštne komandá SS exemplárne trestali napr. obesením na stĺpy elektrického osvetlenia, pričom im dali na krk ceduľku, že sú zradcovia, či pomocníci boľševikov.
Vladislav Bajac

Vladislav Bajac (* 1954, Belehrad) je srbský spisovateľ a prekladateľ. 
Vyštudoval literárnu vedu a potom pracoval ako novinár. Za svoje básne haiku bol ocenený v súťaži The International Itoen Haiku Contest. Prekladá z angličtiny do srbčiny a je funkcionárom PEN klubu. Založil a vedie nakladateľstvo Geopetika.
Strieborné námestie

Strieborné námestie je námestie v Banskej Bystrici. 
Námestie stálo pred Striebornou bránou mestského opevnenia. Z námestia viedli cesty do Kremnice (transport striebra), do Krakova a Tešína. Na Bystričke tu stáli mlyny. Neskôr tu vznikla priemyselná zóna. Medzi rokmi 1874 a 1919 tu stála továreň na stoličky. Po druhej svetovej vojne sa z nej stala textilná továreň Slovenka.
Projekty.
Na mieste bývalej Slovenky bolo plánovaných niekoľko projektov: Slovenka Resort a Dituria City Park.
V júli 2019 pokračoval projekt SLOVENKA2 prípravou podkladov pre územné rozhodnutie. V pláne je zväčšeenie a rekonštrukcia Strieborného námestia, predĺženie Stoličkovej ulice smerom k Bystričke ako aj vytvorenie promenády pri tomto toku a vznik námestia v severnej časti projektu. Na mieste bývalej Slovenky tak má vyrásť nová štvrť.
Mentes (syn Anchiala)

Mentes alebo Mentés (, ) je v gréckej mytológii syn tafijského kráľa Anchiala.
Mentes bol priateľ ithackého kráľa Odysea. V Homérovom epose Odysea, vzala na seba jeho podobu bohyňa Aténa, aby poradila Odyseovmu synovi Télemachovi, ako sa zbaviť spupných nápadníkov jeho matky Pénelopy, ktorí sa spolu s ňou chceli zmocniť aj ich kráľovstva.
Aj keď Mentes v gréckych mýtoch osobne takmer nevystupuje, v staršej antike sa stal symbolom ochrancu a radcu. Neskôr dostalo jeho meno hanlivú príchuť a označoval sa ním zlovestný posol.
Dohovor Organizácie Spojených národov o morskom práve

Dohovor Organizácie Spojených národov o morskom práve (, skracované ako UNCLOS) je medzinárodná zmluva, ktorá vznikla na tretej konferencii OSN o morskom práve (UNCLOS III), ktorá sa konala v rokoch 1973 – 1982. Zmluva bola podpísaná 10. decembra 1982 v jamajskom Montego Bay. Nahradila štyri dohody z roku 1958, pričom do platnosti vstúpila po ratifikácii 60. krajinou - Guyanou - 16. novembra 1994. Pre Slovensko nadobudla platnosť 7. júna 1996. Dohovor vynucuje Medzinárodný tribunál pre morské právo so sídlom v Hamburgu.
K októbru 2012 sa pridalo k Dohovoru 164 krajín a Európska únia. Spojené štáty americké napriek angažovanosti pri vytváraní Dohovoru a podpísaní "Dohody o implementácii" v roku 1994 nepodpísali samotný Dohovor. 16. júla 2012 v americkom senáte 34 republikánskych senátorov vyhlásilo, že ratifikáciu neodsúhlasia. Keďže v 100-člennom senáte by bolo treba 2/3 hlasov (aspoň 67 senátorov) na ratifikáciu, prerokúvanie zmluvy bolo zavrhnuté.
Nie je jasné, do akej miery Dohovor kodifikuje medzinárodné obyčajové právo.
Historické pozadie.
Dohovor reagoval na otázky, ktoré sa začali objavovať už od začiatku 20. storočia, keď niektoré krajiny dali najavo želanie rozšíriť nároky o nerastné bohatstvo, ochrániť svoje zdroje rýb a vytvoriť prostriedky na vynucovanie kontrol zameraných na znečistenie. Krátko po 2. svetovej vojne Egypt, Etiópia, Saudská Arábia, Líbya, Venezuela a niektoré východoeurópske krajiny vzniesli nároky na 12-míľ pobrežných vôd, namiesto tradičnej 3-míľovej hranice. V roku 1967 už len 25 krajín používalo 3-míľovú hranicu, kým 66 krajín 12-míľovú a osem štátov 200-míľovú hranicu. 
Oblasti podľa UNCLOS III.
Dohovor vymedzuje morské zóny podľa detailne určenej základnej línie, ktorú definuje ako: "Ak nie je stanovené inak v tomto Dohovore, je obvyklou základnou líniou pre meranie šírky pobrežného mora čiara najväčšieho odlivu pozdĺž pobrežia, ako je zakreslená v námorných mapách veľkej mierky, ktoré sú úradne uznané pobrežným štátom".
Mora

Mora môže byť:
Mora (priezvisko)

Mora je priezvisko, vyskytujúce sa aj na Slovensku, pričom najčastejšie je v Banskej Bystrici (časť Kráľová) a v obci Valaská (okres Brezno). V Česku je najrozšírenejšie v meste Příbram a v Prahe.
Známi nositelia.
Pozri v článku Mora.
Eleonóra Fabiánová

Doc. MUDr. Eleonóra Fabiánová, PhD., MPH. (*29. júl 1953, Dlhé Pole) je slovenská lekárka a hygienička pôsobiaca v odbore preventívneho pracovného lekárstva a v riadiacich funkciách vo verejnom zdravotníctve. V súčasnosti patrí k najcitovanejším slovenským vedcom.
Pedagogická činnosť.
Externá pedagogická činnosť viac ako 15 rokov najmä na SZU FVZ v Bratislave, na FEE TU Zvolen, na FZSP TU v Trnave a na FZ KU v Ružomberku.
Publikačná činnosť.
Doc. Fabiánová je k máju 2013 autorkou a spoluautorkou 5 monografií a učebníc. Celkovo publikovala 245 prác, z toho 55 vedeckých prác v zahraničných karentovaných časopisoch. Ohlasy na publikačnú činnosť v 786 citujúcich dokumentoch, z toho 727 v zahraničných a 59 v domácich časopisoch. S hirschovým indexom 70, je na poprednom mieste medzi slovenskými vedcami a je prvou medzi ženami, vedkyňami pracujúcimi na Slovensku.
Móra (priezvisko)

Móra je maďarské priezvisko. Na Slovensku sa v roku 1995 v neprechýlenej podobe vyskytovalo len raz – v Holíči.
Známi nositelia.
Pozri v článku Móra.
Mórová

Mórová (ženský variant priezviska Mór, Móra alebo Móro) môže byť:
Choroby tráviacej sústavy (MKCH-10)

CHOROBY TRÁVIACEJ SÚSTAVY (MKCH-10, K00 - J93) sú klasifikované ako XI. kapitola Medzinárodnej klasifikácie chorôb.
Obsahuje tieto skupiny položiek
Nezahŕňa:
Choroby ústnej dutiny, slinných žliaz a čeľustí (MKCH-10)

K00 - K14: Choroby ústnej dutiny, slinných žliaz a čeľustí je položka z medzinárodnej klasifikácie chorôb. Patrí do XI. kapitoly MKCH-10 - Choroby tráviacej sústavy.
K03.0 - Nadmerné obrusovanie zubov
Móri (priezvisko)

Móri je maďarské a japonské priezvisko. Maďarský variant (písaný aj Móry) je odvodený od mesta Mór. Na Slovensku je najčastejšie v Močenku a v Šali. 
Japonský variant 毛利 treba rozlišovať od priezviska 森, ktoré sa prepisuje ako Mori.
Známi nositelia.
Pozri v článku Móri a Móry.
Mór (rozlišovacia stránka)

Mór môže byť:
Brent Reiber

Brent Reiber (* 31. december 1966, Lloydminster, Saskatchewan, Kanada) je profesionálny švajčiarsky hokejový rozhodca kanadského pôvodu, ktorý sa v roku 1997 presťahoval do Švajčiarska.
Kariéra.
V 17-tich rokoch začal rozhodovať v Saskatchewan Junior Hockey League (SJHL) a Canada West Universities Athletic Association (CWUAA). O dva roky sa dostal ako rozhodca do Western Hockey League (WHL), kde pracoval deväť rokov, z toho šesť na plný úväzok. V roku 1996 rozhodoval v zápase o Memorial Cup. Na medzinárodné fórum sa dostal v roku 1996 – na MS B-kategórie v Eindhovene. Potom strávil šesť mesiacov v japonskej najvyššej súťaži. V roku 1997 sa presťahoval do Švajčiarska, kde odvtedy rozhoduje ako zamestnanec Swiss Ice Hockey Association v najvyššej švajčiarskej súťaži – National League A. 
Od roku 1996 je Reiber činný na medzinárodných turnajoch IIHF. Na majstrovstvách sveta nastupuje nepretržite od roku 2005, rozhodoval aj na ZOH 2010.
Strnisko (priezvisko)

Strnisko (o význame pozri strnisko) je slovenské priezvisko. Najčastejšie je v Hlohovci, Nitre a Pezinku. V Česku je najrozšírenejšie v Olomouci.
Známi nositelia.
Pozri v článku Strnisko.
Veľká cena Španielska 2013

Veľká cena Španielska 2013 (Formula 1 Gran Premio de España Santander 2013) boli preteky Formule 1, ktoré sa konali dňa 12. mája 2013 na okruhu Catalunya v Barcelone v Španielsku. Boli to piate preteky sezóny 2013 a 23. Veľká cena Španielska na tomto okruhu.
Krajicek

Krajicek je priezvisko, napr.:
Mori (priezvisko)

Mori je talianske a japonské priezvisko. Japonský variant 森 (s významom les) treba rozlišovať od priezviska 毛利 , ktoré sa prepisuje ako Móri. Na Slovensku je zriedkavé, vyskytuje sa v Šali a Močenku, je odvodené z maďarského priezviska Móri. 
Známi nositelia.
Pozri v článku Mori.
Hiroši Mori

Hiroši Mori () môže byť:
Mori

Mori môže byť:
Takeši Mori

Takeši Mori () môže byť:
Krajčovič (priezvisko)

Krajčovič je slovenské priezvisko. Najčastejšie je v Trnave, Bratislave a v Komjaticiach (okres Nové Zámky). 
Známi nositelia.
Pozri v článku Krajčovič.
Krajčo (priezvisko)

Krajčo je slovenské priezvisko. Najčastejšie je v Janíkovciach (okres Nitra), Topoľčiankach (okres Zlaté Moravce) a v Nitre. 
Známi nositelia.
Pozri v článku Krajčo.
Krajčová

Krajčová (ženský variant priezviska Krajča alebo Krajčo) môže byť:
Krajči (priezvisko)

Krajči je slovenské priezvisko odvodené od slova krajčír. Najčastejšie je vo Zvolene, Jablonovom (okres Bytča) a vo Velčiciach (okres Zlaté Moravce). 
Známi nositelia.
Pozri v článku Krajči.
Krajčír (priezvisko)

Krajčír (o význame pozri krajčír) je slovenské priezvisko. Najčastejšie je v Bratislave, Radošine a v Malackách. 
Známi nositelia.
Pozri v článku Krajčír (rozlišovacia stránka).
Mentes (Trácia)

Mentes alebo Mentés (, ) je v gréckej mytológii vodca Kikonov v trójskej vojne.
Mentes, vodca Kikonov z Trácie, bojoval v trójskej vojne na strane Trójanov. Jediná zmienka o ňom je v Homérovom epose Iliada, kde boh Apolón vzal na seba jeho podobu, aby podporil boj trójskeho hrdinu Hektora, ktorý bol ohrozený Achájcami.
Krejčí (priezvisko)

Krejčí je české priezvisko s významom krajčír. Český ženský variant môže byť Krejčí (bez prechýlenia) alebo Krejčová, slovenský aj Krejčíová. V Česku patrí medzi najrozšírenejšie, na Slovensku je najčastejšie v Bratislave a v Trnave.
Známi nositelia.
Pozri v článku Krejčí.
František Krejčí

František Krejčí môže byť:
Josef Krejčí

Josef Krejčí môže byť:
Miroslav Krejčí

Miroslav Krejčí môže byť:
Krejča (priezvisko)

Krejča je české priezvisko. Na Slovensku je zriedkavé, najčastejšie je v Dolnej Breznici (okres Púchov).
Známi nositelia.
Pozri v článku Krejča.
Miroslav Krejča

Miroslav Krejča môže byť:
Šanghajská organizácia spolupráce

Šanghajská organizácia spolupráce (skr. ŠOS, , ) je regionálna medzinárodná organizácia, ktorá bola založená v roku 2001 (15. júna) predstaviteľmi Číny, Ruska, Kazachstanu, Tadžikistanu, Kirgizska a Uzbekistanu. S výnimkou Uzbekistanu, všetky ostatné členské štáty boli súčasťou organizácie Šanghajská päťka, ktorá bola založená na základe podpisov zmlúv v rokoch 1996 a 1997 medzi Čínou, Kazachstanom, Kirgizskom, Ruskom a Tadžikistanom o posilnení dôvery vo vojenskej oblasti a o znížení ozbrojených síl vo vzájomných pohraničných oblastiach. 
Celková rozloha členských krajín je približne , t. j. 60 percent územia Eurázie. Celkový počet obyvateľov členských krajín ŠOS je rovný jednej miliarde a 455 miliónom ľudí (rok 2007; štvrtina svetovej populácie). Čínska ekonomika je vo svetovom meradle druhá po tej americkej (v HDP). ŠOS nie je vojenská aliancia (ako napríklad NATO), ani otvoreným bezpečnostným fórom (ako napríklad ASEAN), ale profiluje sa do neutrálnej polohy. Hlavnými cieľmi organizácie boli vyhlásené: posilnenie stability a bezpečnosti v širšom priestore, boj proti terorizmu, separatizmu a extrémizmu, boj proti obchodu s drogami, hospodárska spolupráca, partnerstvá v oblasti energie, vedeckej a kultúrnej spolupráce.
Členstvo.
Členské štáty
Pozorovateľské krajiny
Partneri dialógu
Krejčová

Krejčová (slovenský ženský variant priezviska Krejča, v češtine aj Krejčí) môže byť:
Jan Krejčí

Jan Krejčí môže byť:
Záborský (priezvisko)

Záborský je slovenské priezvisko. Je odvodené od obce Záborie (okres Martin), kde je aj najčastejšie. Okrem toho je rozšírené v Martine a v Žiline.
Známi nositelia.
Pozri v článku Záborský.
Figuli (priezvisko)

Figuli je priezvisko vyskytujúce sa na Slovensku. Najčastejšie je v obciach Hliník nad Hronom (okres Žiar nad Hronom) a Klenovec (okres Rimavská Sobota).
Známi nositelia.
Pozri v článku Figuli.
Gyurovszky (priezvisko)

Gyurovszky je priezvisko, ktoré vzniklo maďarským zápisom slovenského priezviska Ďurovský. Na Slovensku je veľmi zriedkavé, v neprechýlenej podobe sa vyskytuje len v Šali a Bratislave. V Česku sa vôbec nevyskytuje.
Známi nositelia.
Pozri v článku Gyurovszky.
Kolnik (priezvisko)

Kolnik je priezvisko. Na Slovensku je zriedkavé, vyskytuje sa v Košiciach, obci Veľké Ripňany a v Nitre.
Známi nositelia.
Pozri v článku Kolnik.
Irgun

Irgun (, doslova „Organizácia“; celým názvom , dosl. „Národná vojenská organizácia v zemi izraelskej“), známy aj pod akronymom Ecel (: אצ״ל), bola ozbrojená sionisticko-teroristická organizácia, ktorá pôsobila v rokoch 1931 až 1948 v britskej mandátnej Palestíne. Vznikol ako ozbrojená skupina revizionistického sionizmu v reakcii na arabské nepokoje v mandátnej Palestíne. Podľa historika Howarda Sachara bola ideológia Irgunu „priamo založená na učení Vladimira Žabotinského; teda, každý Žid má právo prísť do Palestíny, len aktívna odveta odradí Arabov, len židovská armáda zaistí židovský štát.“ Spojené kráľovstvo považovalo Irgun za teroristickú organizáciu.
Dejiny.
Irgun vznikol štiepením dominantnej židovskej vojenskej organizácie Hagana, keď niektorí členovia nesúhlasili s jej vojenskou stratégiou zdržanlivosti (havlaga) voči arabským protižidovským útokom, ale sčasti aj preto, že bola zložená vcelku zo stúpencov ľavicového sionistického hnutia. Zo začiatku bola nová revizionistická skupina označovaná ako Hagana Bet (), Hagana ha-leumit () alebo ha-Ma'amad (). K ďalšiemu štiepeniu, tentoraz v Irgune, došlo v roku 1940 potom, ako sa zaviazal počas druhej svetovej vojny neútočiť na britské vojenské ciele. To viedlo skupinu radikálnych členov okolo Avrahama Sterna k založeniu vlastnej skupiny s názvom Lechi (alebo Sternova skupina či pejoratívne Sternov gang).
Keď sa koncom roku 1943 ujal vedenia skupiny Menachem Begin, vyhlásil Irgun vo februári 1944 odboj proti Britom. Medzi aktivity Irgunu patril napríklad bombový útok na hotel Kráľa Dávida v Jeruzaleme (júl 1946), bombový útok na britské veľvyslanectvo v Ríme (október 1946), oslobodenie židovských väzňov z väznice v Akku (máj 1947) a masaker v arabskej dedine Dejr Jásin (apríl 1948).
Po vzniku Izraela bol Irgun rozpustený v izraelskej armáde. Jeho posledný vodca Menachem Begin následne založil stranu Cherut, ktorá bola v prvých izraelských parlamentných voľbách zvolená do Knesetu. Vďaka svojim postojom, predsedovi a previazanosti s Irgunom sa ale Cherut dostal do izolácie a na dlhé roky sa stal hlavnou opozičnou stranou. V 60. a 70. rokoch sa Cherut zlúčil s niekoľkými stredovými a pravicovými stranami najprv do aliancie Gachal, neskôr do strany Likud, ktorá je na izraelskej politickej scéne dodnes. Vo voľbách v roku 1977 vyhral Beginov Likud parlamentné voľby a on sa tak stal prvým izraelským pravicovým premiérom. Napriek obavám z radikalizmu to bol nakoniec práve Begin, kto uzavrel vôbec prvú mierovú zmluvu s arabským štátom (Egyptom), za čo získal Nobelovu cenou za mier.
Aupark (Žilina)

Aupark Žilina je nákupno-zábavné stredisko na Námestí Ľ. Štúra v Žiline. 
Bolo otvorené v roku 2010. Na troch podlažiach je umiestnených 120 prevádzok s predajnou plochou . V podzemí sa nachádza 850 parkovacích miest. Spolu tu pracuje viac ako 600 zamestnancov.
Medzi nájomcov určitej obchodnej plochy patria módne reťazce, ako napríklad H&amp;M, Mango, C&amp;A, Guess, New Yorker, prevádzky rýchleho občerstvenia Subway, Pizza Mizza či Papa Chicken supermarket Billa, elektro Nay, kníhkupectvo Panta Rhei. Ostatný priestor vypĺňajú športové predajne, banky, telekomunikačné spoločnosti, kvetinárstvo, kaderníctvo, rýchločistiareň, cestovné kancelárie, drogéria či lekáreň.
Držková polievka

Držková polievka alebo držková (hov. zast. kutľová) je tradičný druh uhorskej polievky, ktorá obsahuje hovädzie držky (pozri ďalej), papriku, cibuľu, bravčovú masť, pšeničnú múku, soľ a zmesi korenia. Má špecifickú chuť a kvalitná držková polievka je značne hustá. Držky sú nakrájané predvarené predžalúdky (čepiec, bachor a kniha). Držková polievka je známa ako „polievka staničných reštaurácií“ a je rozšírená najmä na území bývalého Rakúsko-Uhorska. Okrem držkovej polievky sa tiež vyrába držkový perkelt ("držky na paprike"), ktorý sa podáva s knedľou. Ako náhrada za držky sa používajú tiež huby (napríklad hliva ustricová).
Kopitar

Kopitar je slovinské priezvisko, konkrétne to môže byť:
Lamač (priezvisko)

Lamač je české a slovenské priezvisko s významom lámač. V Česku je najčastejšie v Prahe, Liberci a Turnove. Na Slovensku je zriedkavé, vyskytuje sa v Brezne, Prešove, Trenčíne, Liskovej (okres Ružomberok) a v Rožňave.
Známi nositelia.
Pozri v článku Lamač.
Mopsos (veštec)

Mopsos (, ) je v gréckej mytológii syn boha Apolóna (podľa Pausania syn Rhakia) a tébskej veštice Manty, vnuk veštca Teiresia.
Mopsos sa za mlada zúčastnil slávnej výpravy Argonautov do Kolchidy, ako veštec. Mopsos sa potom dožil vysokého veku. Ako jediný z posádky sa dožil trójskej vojny a aj víťazného návratu Achájcov. Keď sa z Tróje vracal veštec Kalchas, stretol Mopsa, ktorý ho na vešteckých pretekoch v maloázijskom Kolofóne porazil.Mopsos sa tak nechtiac stal príčinou jeho smrti, lebo podľa dávnej veštby mal žiť Kalchas dovtedy, kým nestretne veštca, ktorý ho vo vešteckom umení prevýši.
Podľa antických autorov založil Mopsos v Malej Ázii niekoľko miest, medzi nimi Mallos, alebo Mopsuestiu.
Severná

Severná môže byť:
Národná ulica (Banská Bystrica)

Národná ulica je ulica v centrálnej časti Banskej Bystrice.
Ulica je najmladšia v historickej zóne mesta. Aj keď plány prepojenia bývalej svätojánskej stanice (dnes zastávky Banská Bystrica-mesto) existovali v roku 1873, ulica bola postavená až počas Prvej svetovej vojny. V roku 1916 bola zbúraná budova Kammerhofu a na jej mieste bola postavená budova Štátnych lesov. V neďalekom parku je busta Jozefa Dekreta Matejovie.
Medzi inštitúcie sídliace na Národnej patrí Štátna opera (v Národnom dome) a expozitúra Národnej banky Slovenska.
Joachim Gauck

Joachim Gauck (* 24. január 1940, Rostock, Nemecko) bol v rokoch 2012 - 2017 11. prezidentom Nemeckej spolkovej republiky. 
Životopis.
Narodil sa v roku 1940 v Rostocku v námorníckej rodine. Jeho rodičia boli členmi NSDAP. V roku 1951 odsúdili jeho otca na nútené práce na Sibíri. Gauck sa chcel pôvodne stať novinárom, ale nakoniec roku 1965 vyštudoval teológiu. Od roku 1967 pôsobil ako pastor v evanjelických zboroch v meste Lüssow a následne v rokoch 1971 – 1989 v rodnom Rostocku. V osemdesiatych rokoch viedol celoštátne evanjelické hnutie Kirchentag a v rodnom Rostocku stál aj pri zrode protirežimného hnutia Nové fórum. V časoch komunistickej NDR bol aktivistom za ľudské práva. V jesenných mesiacoch roku 1989 patril evanjelický pastor Gauck k organizátorom protirežimných protestov vo východnom Nemecku. Krátko po páde berlínskeho múru bol Gauck zvolený za poslanca historicky posledného východonemeckého parlamentu. Na starosť mal riadenie výboru parlamentu pre dohľad nad rozpustením ministerstva štátnej bezpečnosti. Po znovuzjednotení Nemecka pôsobil v rokoch 1990 až 2000 ako riaditeľ spolkovej inštitúcie pre skúmanie archívov obávanej východonemeckej štátnej bezpečnosti.
Po nečakanej rezignácii Horsta Köhlera, navrhla opozícia (SPD a Zväz 90/Zelení) v prezidentských voľbách roku 2010 na post nestraníka Gaucka. Až v treťom kole voľby prehral s vládnym kandidátom Christianom Wulffom. Potom, čo vo februári 2012 Wullf predčasne odstúpil z funkcie pre obvinenia z prijatia výhodnej pôžičky na kúpu domu, ktorú dostal od spriateleného podnikateľa, Gauck kandidoval vo voľbách ako nominant vládnej koalície kancelárky Angely Merkelovej a hlavných opozičných strán. V marcovej voľbe vyhral už v prvom kole. 23. marca zložil prísahu a stal sa 11. spolkovým prezidentom a zároveň prvých východným Nemcom v najvyššej štátnej funkcii po páde Berlínskeho múru. V júni 2016 oznámil, že pre vysoký vek už nebude kandidovať v ďalších voľbách.
V januári 2017 mu parížska univerzita Sorbonna udelila čestný doktorát. V marci ho vo funkcii prezidenta vystriedal Frank-Walter Steinmeier. V marci 2018 Gauck navštívil Slovensko. V rámci návštevy mu prezident Andrej Kiska udelil štátne vyznamenanie Rad Bieleho dvojkríža I. triedy za mimoriadne zásluhy o všestranný rozvoj vzťahov medzi Spolkovou republikou Nemecko a Slovenskou republikou. V tom istom roku sa stal aj laureátom Ceny Jána Langoša. 
Osobný život.
Joachim Gauck je ženatý a má štyri deti. So svojou manželkou Gerhildou sa oženil roku 1959, no od roku 1991 spolu nežijú. Od roku 2000 žije s o dvadsať rokov mladšou partnerkou Danielou Schadtovou, pričom so svojou manželkou nie je rozvedený.
Kapitulská ulica (Banská Bystrica)

Kapitulská ulica je ulica v centrálnej časti Banskej Bystrice. Je spojená s Námestím SNP, ulicami Cikkerova, Švantnerova a Štefánikovým nábrežím. Z ulice je prístupný Pamätník SNP.
Dejiny.
Ulica sa pôvodne volala Hronská - stála tu brána mestského opevnenia zvaná Hronská. Neskôr bola premenovaná na Kapitulskú, podľa katedrály svätého Františka Xaverského stojacej na rohu ulice a Námestia SNP. Ulica sa tiež volala Wesselenyi Ferenz Utca. František (Ferenz) Wesselenyi bol účastníkom proti-habsburského povstania v roku 1665 a v ulici vlastnil dom.
V 17. storočí ulica pozostávala z radov domov bez záhrad. Jediný dom so záhradou, pôvodne patriaci palatínovi Wesselenyiovi, sa v roku 1806 stal teologickým seminárom. Na západnej strane ulice, hneď južne od katedrály, sa nachádza budova jezuitskej školy. Stavba budovy sa začala v roku 1695. V roku 1806 bola prestavaná do klasického štýlu. Budova má opisné čísla 2,4,6 a 8. V ulici sa nachádza viacero ďalších domov, postavených a prestavených v renesančnom, barokovom či klasicistickom štýle.
Pamätník SNP bol dostavaný v roku 1969. Komplex sa však začal stavať už v roku 1966. Za obeť mu padla časť Kapitulskej ulice a celá Nová a Mäsiarska ulica. V roku 1969 bolo otvorená nová expozícia Múzea Slovenského národného povstania v novovybudovanom Pamätníku SNP.
Hatra

Hatra bolo staroveké mesto ležiace medzi riekami Eufrat a Tigris na severe Iraku. Bolo založené v 1. storočí pred Kr. Tvorilo súčasť Partskej ríše, ktorej slúžilo ako náboženské a obchodné stredisko. Uprostred obranných múrov, postavených do tvaru obdĺžnika, stáli chrámy a budovy s klenutými sieňami. Okolo roku 240 mesto zničili Sásánovci.
Historické zrúcaniny mesta boli v roku 1985 vyhlásené za Svetové dedičstvo UNESCO. 
Ohrozenie.
V roku 2015 boli artefakty v múzeu zničené a pamiatka poškodená militantmi z organizácie Islamský štát. Kvôli týmto ozbrojeným skupinám bola pamiatka v roku 2015 zapísaná do zoznamu ohrozených pamiatok.
Lamač

Lamač môže byť:
Kolník

Kolník môže byť:
Krajčír (rozlišovacia stránka)

Krajčír môže byť:
Záborský

Záborský je priezvisko, pozri Záborský (priezvisko), napr.:
Krajčovič

Krajčovič je priezvisko, pozri Krajčovič (priezvisko), napr.:
Krejča

Krejča je priezvisko, pozri Krejča (priezvisko), napr.:
Farkaš

Farkaš je priezvisko, pozri Farkaš (priezvisko), napr.:
Krejčí

Krejčí je priezvisko, pozri Krejčí (priezvisko), napr.:
Móri

Móri môže byť:
Chára (priezvisko)

Chára je české priezvisko. Na Slovensku je veľmi zriedkavé, vyskytuje sa v Trenčíne. V Česku je najčastejšie v mestách Praha, Hradec Králové a Teplice.
Známi nositelia.
Pozri v článku Chára.
Chára

Chára je priezvisko, pozri Chára (priezvisko), napr.:
Držková

Držková môže byť:
Móra

Móra môže byť: